Valitut Palat

Valitut Palat on suomalainen versio yhdysvaltalaisesta Reader’s Digest -aikakauslehdestä, joka ilmestyy 46 eri painoksena 18 kielellä useassa eri maassa. Suomessa Valitut Palat ilmestyy kuukausittain. Valituilla Paloilla on 172 000 lukijaa (2021)https://mediaauditfinland.fi/wp-content/uploads/2021/10/KMT-2021-lukijamaarat-liite.pdf.

Valittuja Paloja julkaisi vuosina 1969–1999 Suomessa toiminut Oy Valitut Palat – Reader’s Digest Ab, joka oli yhdysvaltalaisen The Reader’s Digest Association, Inc:n tytäryhtiö. Vuosituhannen vaihteen paikkeilla kaikkia Pohjoismaita hoiti yhteinen Reader’s Digest Nordic -yhtiö, kunnes Valittujen Palojen ja monien sen eurooppalaisten sisarlehtien liiketoiminta siirtyi Reader’s Digestilta Espanjan suurimmalle suora­markkinointi­yritykselle CIL Groupille vuonna 2013. CIL markkinoi Reader’s Digestin tuotteita Pohjoismaiden ja Baltian lisäksi Ranskassa, Belgiassa, Espanjassa ja Portugalissa.Tietoa Valituista Paloista, CIL Suomi Oy. Viitattu 24.6.2016.

Lehdessä julkaistaan paitsi sen omia artikkeleita, myös lyhennelmiä muissa lehdissä julkaistuista jutuista sekä lyhennelmiä ja katkelmia kirjoista. Lehdessä on lukuisia vakiopalstoja vitsejä, anekdootteja, sitaatteja ja aforismeja varten.

Reader’s Digestin kansainvälisten painosten päätoimittajana Yhdysvalloissa toimii suomalainen Raimo Möysä. Hän siirtyi Yhdysvaltoihin jo 1990-luvulla toimittuaan sitä ennen Suomen Valittujen Palojen päätoimittajana.Suomalaisnimi Reader's Digestin kansainvälisten painosten päätoimittajaksi, Markkinointi & Mainonta 29.6.2012. Viitattu 24.6.2016.

Historiaa
Reader's Digest sai alkunsa New Yorkin Greenwich Villagessa 1920-luvun alussa, kun William Roy DeWitt Wallace (1889–1981) ja hänen vaimonsa Lila Bell Wallace alkoivat julkaista muista lehdistä valikoimiaan juttuja yksissä kansissa. Pian he perustivat Reader's Digest Association -nimisen yrityksen New Yorkin lähellä sijaitsevaan Pleasantvilleen.

Lehden erikoisia mutta kestäviksi ja erottuviksi osoittautuneita piirteitä olivat etukannessa sijaitseva sisällysluettelo, pieni sivukoko, runsas tekstimäärä ja kuvien vähäisyys. Kuvallisiin etukansiin lehti siirtyi vasta vuonna 1998. Lehteä kustannettiin pelkästään tilaus- ja irtonumeromaksujen avulla vuoteen 1955, jolloin se vasta alkoi hyväksyä mainoksia sivuilleen. Tupakan ja alkoholin mainontaa ei kuitenkaan ole koskaan sallittu, ja lehden takakansi on aina pidetty toimituksellisessa käytössä.

Lehden toimituksellinen sävy on aina korostanut myönteisyyttä ja lämmintä huumoria.Hammarsten, Heidi: Möysän comeback. Markkinointi & Mainonta 29.9.2003. Viitattu 24.6.2016. Wallacen pariskunta ei käyttänyt lehteä tehdessään lainkaan lukijatutkimuksia vaan valitsi lehden aineiston omien mieltymystensä mukaan. Lukijatutkimukset tulivat käyttöön vasta 1970-luvulla, kun perustajapariskunta luovutti lehden teon nuoremmille. Reader’s Digestia on koko sen olemassaolon ajan kritisoitu konservatiivisuudesta ja amerikkalaisuudesta.Digby-Junger, Richard: Reader's Digest , St. James Encyclopedia of Popular Culture, The Gale Group Inc. 2000. Vaatii HighBeam-tilauksen. Esimerkiksi kylmän sodan vuosina lehden kansainvälisissä painoksissa, muun muassa Valituissa Paloissa, tuotiin usein esiin kommunisti- ja sosialistimaiden yhteiskunnallisia ongelmia.<ref name =hs2012>Suomen ikkuna länteen. Helsingin Sanomat 20.12.2012. Viitattu 24.6.2016.</ref>

1980-luvulla The Reader's Digest Association yritti laajentaa lehtivalikoimaansa ostamalla muita lehtiä muttei saanut niitä kannattaviksi. Samalla päälehden lukijakunta ikääntyi, aikakauslehtimarkkinat muuttuivat ja yritykselle aina tärkeän osan muodostanut kirjojen ja äänilevyjen kustannus- ja suoramarkkinointitoimintakin alkoi hyytyä. 1990-luvulla taloudellinen ahdinko syveni, kunnes uusi toimitusjohtaja Thomas Ryder alkoi saneerata yhtiötä irtisanomisin ja myymällä osan yhtiön suureksi kasvaneesta taidekokoelmasta. Vuosituhannen vaihteessa Reader's Digest yritti löytää itselleen uutta omistajaa kansainvälisisistä mediataloista; neuvotteluja käytiin ainakin saksalaisen Bertelsmannin kanssa.Rose, Matthew: Reader's Digest, Germany's Bertelsmann Discuss Combining Certain Operations. The Wall Street Journal 3.8.2000. Viitattu 24.6.2016.

Samalla kun Reader’s Digestin kieliversioita on lakkautettu joistakin länsimaista, muun muassa Tanskasta vuonna 2005, yritys on perustanut uusia kieliversioita entisiin sosialistimaihin ja nouseviin Aasian maihin. Esimerkiksi Kiinan markkinoille suunnattu lehden versio lopetettiin kuitenkin yllättäen vuonna 2012, vain neljän ja puolen vuoden ilmestymisen jälkeen.

Toiminta SuomessaValitut Palat alkoi ilmestyä Suomessa vuonna 1945, kun Helsingin Sanomien pääomistaja Eljas Erkko alkoi kustantaa sitä. Se tuli lehden lisäksi tunnetuksi tietokirjojen, kaunokirjallisten Kirjavalioiden sekä äänilevykokoelmien kustannustoiminnasta, samoin kuin tuotteidensa näkyvästä suoramarkkinoinnista monimutkaisine arvontoineen ja asiakaspalvelun symboliksi kehitettyine Kaarina Mäkelä -hahmoineen.

Vuonna 1969 Suomeen perustettiin Oy Valitut Palat – Reader’s Digest Ab, jonka ensimmäiseksi toimitusjohtajana toimi Martti Immonen vuoteen 1987 saakka. Yhden lehden kustantajasta alkoi nopeasti kehittyä monipuolinen suoramarkkinointiyhtiö sekä kirjojen ja äänilevyjen kustantaja. Vuonna 1973 ilmestyi Kodin Lakikirja, vuonna 1976 Sibelius-äänilevykansio ja ensimmäiset Valittujen Palojen Kirjavaliot. Vuonna 1977 Suomen itsenäisyyden 60-vuotisjuhlan kunniaksi tehtiin historiateos Itsenäinen Suomi, jota seurasi Suomi sodassa.Aikakauslehti ja -julkaisut 1918-2009. Hakan mediakronikkaa -blogi 2.2.2012. Viitattu 24.11.2016. Sittemmin Valitut Palat on julkaissut suomeksi myös eri alojen tieto- ja opaskirjoja, kuten keittokirjoja, sanakirjoja ja kartastoja.Valitut Palat oli 1970-luvulla Suomen suurlevikkisin lehti parhaimmillaan 330 000 kappaleen levikillä ja yli miljoonalla lukijallaan. 1980-luvun lopulla noin sadan hengen yritys tuotti liikevaihtoa lehdistä noin 50 miljoonaa, kirjoista noin 60 miljoonaa sekä kielikursseista, äänilevyistä ja -kaseteista 20 miljoonaa. Oy Valitut Palat – Reader’s Digest Ab oli tunnettu markkinointialan ”jatkokoulutuspaikkana” ja amerikkalaistyylisestä, optimismiin ja ihmisläheisyyteen perustuvasta yrityskulttuuristaan. Neuvostoliiton romahduksen jälkeen Suomen-yhtiön kauppaneuvos Martti Immonen oli mukana perustamassa venäjänkielistä Reader’s Digest -lehteä Venäjälle vuonna 1991.

Martti Immosen jälkeen Oy Valitut Palat – Reader’s Digest Ab:n toimitusjohtajana toimi Heikki K. Helenius, jonka aikakaudella yhtiö saavutti historiansa parhaimmat kaupalliset tulokset. Suomen yhtiön kaupallisen menestyksen siivittämänä Helenius kutsuttiin vuonna 1991 johtamaan Reader's Digest Inc:n kansainvälisiä toimintoja asemapaikkanaan New York. Heleniuksen jälkeen Oy Valitut Palat - Reader's Digest Ab:n toimitusjohtajan toimi muun muassa Ilkka Kylmälä. Hänen aikanaan vuonna 1999 kaikkien Pohjoismaiden toiminnot yhdistettiin yhtiöksi Reader’s Digest Nordic, jota johti Timo Saini vuosina 2000–2002, sitten kanadalainen William B. Toohey, saksalainen Franz Müller ja vuodesta 2008 suomalainen Juha Pyykölä. Vuonna 2013 Suomenkin Valittuja Paloja ryhtyi julkaisemaan espanjalaisen CIL-konsernin tytäryhtiö CIL Suomi Oy.Timo Saini eläkkeelle Valituista Paloista, Markkinointi & Mainonta 20.3.2002. Viitattu 24.6.2016.Saini yllättäen pois Valittujen Palojen johdosta , Digitoday 12.3.2002. Viitattu 24.11.2016.Reader's Digest keskittää Pohjoismaissa , MTV 22.1.1999. Viitattu 24.11.2016.Valitut Palat nappasi toimitusjohtajan Venäjältä, Taloussanomat 21.1.2008. Viitattu 24.11.2016.

Tilanne nykyisinReader's Digest on edelleen, kaikki kieliversiot yhteen laskien, maailman luetuin yleisaikakauslehti. Vaikka suomalaisen Valittujen Palojen levikki ja lukijamäärä on 2000-luvulla laskenut nopeasti muiden yleisaikakauslehtien tapaan, ainakin vielä vuonna 2012 sen 178 000 kappaleen levikki oli kielialueen asukasmäärään suhteutettuna Reader’s Digest -lehtien suurin. Suurimmillaan Valittujen Palojen levikki oli 1990-luvun lopulla: 354 000 kappaletta. Vuonna 2014 lehden tarkastettu levikki oli 122 605. Noin 50 erikielisen Reader’s Digest -lehtiversion yhteinen levikki on noin 10 miljoonaa.

Seuraavassa luettelossa luetellaan kaikki maat, jossa Reader’s Digestin kieliversioita julkaistaan. Lista on järjestyksessä sen mukaan, koska lehti on alkanut ilmestyä maassa. 
 1922 – Yhdysvallat
 1938 – Yhdistynyt kuningaskunta
 1940 – Kuuba ja Latinalainen Amerikka (espanjankielinen)
 1942 – Brasilia
 1943 – Ruotsi ja Egypti (arabiankielinen)
 1945 – Suomi
 1946 – Australia, Tanska (lopetettu vuonna 2005) ja Japani
 1947 – Belgia (ranskankielinen), Ranska, Norja ja Kanada (ranskankielinen)
 1948 – Kanada (englanninkielinen), Saksa, Italia, Etelä-Afrikka, Sveitsi (ranskan- ja saksankieliset) ja Italia
 1950 – Argentiina ja Uusi-Seelanti
 1952 – Itävalta, Espanja
 1954 – Intia ja Pakistan (englanninkielinen)
 1957 – Alankomaat
 1965 – Hongkong, Taiwan ja Kaakkois-Aasia (perinteisillä merkeillä)
 1968 – Belgia (hollanninkielinen)
 1971 – Puerto Rico (espanjankielinen) ja Portugali
 1978 – Etelä-Korea
 1991 – Unkari ja Venäjä
 1993 – Tšekki
 1995 – Puola
 1996 – Thaimaa
 1997 – Slovakia
 2005 – Romania, Slovenia, Kroatia ja Bulgaria
 2007 – Bosnia ja Herzegovina, Serbia, Ukraina
 2008 – Kiina (lopetettiin vuonna 2012)Reader's Digest ceases printing Chinese version, Shanghai Daily 6.7.2012. Viitattu 24.6.2016.

 Valittujen Palojen Kirjavaliot Valitut Palat on 1950-luvulta alkaen julkaissut lyhennelmiä menestysteoksista nimellä Valittujen Palojen Kirjavaliot. Kirjavalioissa on yksiin kansiin sidottuna lyhennelmät kolmesta tai neljästä kirjasta. Yhdysvalloissa sarja oli vuoden 1997 loppuun nimeltään Reader’s Digest Condensed Books, minkä jälkeen se vaihtoi nimekseen Reader's Digest Select Editions''.

Lähteet

 Aiheesta muualla 
 Valitut Palat


Luokka:Suomalaiset yleisaikakauslehdet
*
Luokka:Postimyynti
Luokka:Suomalaiset kirjankustantamot
Luokka:Suomalaiset levymerkit